તમે કહ્યું છે તેમ, દાવાનલથી થતાં ધુમાડાથી પણ વરસાદ આવે જ, તે પણ કરોડો યજ્ઞોને સમકક્ષ ગણાય. હું ફરીથી કહું છું કે હું એવો કોઈ પ્રચાર કરતો નથી કે યજ્ઞો કરો અને વરસાદ લાવો. આ મુદ્દો મેં એટલા માટે ઉઠાવ્યો હતો કે ભૂપેન્દ્રભાઈએ મારી અન્ય પોસ્ટ કે જે મેં આ મતલબના શ્લોક પર લખી છે તેનો અહીં શંકા સ્વરૂપે ઉલ્લેખ કર્યો છે. જો તમે તે પોસ્ટ ધ્યાનથી વાંચશો તો સમજાશે કે તે લેખનું હાર્દ કાંઈક ઓર જ છે, તે પોસ્ટને કારને મારા પર યજ્ઞોનો પ્રચારક એવો સિક્કો ના લાગવો જોઈએ. તમે તો જંગલની આગથી થતાં ધુમાડાની વાત કરો છો, પણ વાહનોના ધુમાડાથી પણ વરસાદ આવે છે, પણ તેમાં અન્ય પ્રદુષકો રહેલાં હોવાથી ‘એસિડ વર્ષા’ પણ થાય છે જે આપણે વખતો વખત સમાચારમાં સાંભળતા/વાંચતા/જાણતા આવ્યા છીએ.